CELEX: 31984R3410
Language: el
Date: 1984-12-04 00:00:00
Title: Κανονισμός (ΕΟΚ) αριθ. 3410/84 του Συμβουλίου της 4ης Δεκεμβρίου 1984 για την κατανομή μεταξύ των κρατών μελών των ποσοστώσεων κοινοτικών αλιευμάτων που θα πραγματοποιηθούν στα καναδικά ύδατα το 1985

Avis juridique important

|

31984R3410

Κανονισμός (ΕΟΚ) αριθ. 3410/84 του Συμβουλίου της 4ης Δεκεμβρίου 1984 για την κατανομή μεταξύ των κρατών μελών των ποσοστώσεων κοινοτικών αλιευμάτων που θα πραγματοποιηθούν στα καναδικά ύδατα το 1985  

Επίσημη Εφημερίδα αριθ. L 316 της 06/12/1984 σ. 0009 - 0010

***** ΚΑΝΟΝΙΣΜΟΣ (ΕΟΚ) αριθ. 3410/84 ΤΟΥ ΣΥΜΒΟΥΛΙΟΥ  της 4ης Δεκεμβρίου 1984  για την κατανομή μεταξύ των κρατών μελών των ποσοστώσεων κοινοτικών αλιευμάτων που θα πραγματοποιηθούν στα καναδικά ύδατα το 1985  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατηρήσεως και διαχειρίσεως των αλιευτικών πόρων (1), και ιδίως το άρθρο 11,  την πρόταση της Επιτροπής,  Εκτιμώντας:  ότι η αλιευτική συμφωνία μεταξύ της Ευρωπαϊκής Οικονομικής Κοινότητας και της κυβερνήσεως του Καναδά (2), που υπογράφηκε στις 30 Δεκεμβρίου 1981, καθορίζει τις ποσοστώσεις των ετήσιων αλιευμάτων που χορηγήθηκαν από τον Καναδά στην Κοινότητα μέσα στην καναδική αλιευτική ζώνη·  ότι, σύμφωνα με το άρθρο 3 του κανονισμού (ΕΟΚ) αριθ. 170/83, εναπόκειται στο Συμβούλιο να ορίσει το σύνολο των επιτρεπομένων αλιευμάτων κατά απόθεμα και ομάδα αποθεμάτων, τη διαθέσιμη για την Κοινότητα μερίδα, καθώς και τις ειδικές προϋποθέσεις με τις οποίες πρέπει να πραγματοποιηθεί η αλιεία τους· ότι, βάσει του άρθρου 4 του εν λόγω κανονισμού, αυτή η διαθέσιμη για την Κοινότητα μερίδα κατανέμεται μεταξύ των κρατών μελών·  ότι, προκειμένου να διασφαλιστεί η τήρηση αυτής της κατανομής, πρέπει να γνωστοποιούνται πληροφορίες για τα πραγματοποιούμενα αλιεύματα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από την 1η Ιανουαρίου μέχρι τις 31 Δεκεμβρίου 1985, επιτρέπεται στα σκάφη που φέρουν σημαία κράτους μέλους να αλιεύουν στα ύδατα που εμπίπτουν στη δικαιοδοσία του Καναδά, ως προς την αλιεία, μόνο μέχρι των ποσοτικών ορίων που καθορίζονται στο παράρτημα.  Άρθρο 2  Τα κράτη μέλη ως και οι πλοίαρχοι των σκαφών υπό σημαία κράτους μέλους, που αλιεύουν στα ύδατα που αναφέρονται στο άρθρο 1, πρέπει να συμμορφώνονται με τις διατάξεις των άρθρων 3 έως 9 του κανονισμού (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων των πλοίων των κρατών μελών (3), όπως τροποποιήθηκε από τον κανονισμό (ΕΟΚ) αριθ. 1729/83 (4).  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου μέχρι τις 31 Δεκεμβρίου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 4 Δεκεμβρίου 1984.  Για το Συμβούλιο  Ο Πρόεδρος  P. O'TOOLE  (1) ΕΕ αριθ. L 24 της 27. 1. 1983, σ. 1.  (2) ΕΕ αριθ. L 379 της 31. 12. 1981, σ. 54.  (3) ΕΕ αριθ. L 220 της 29. 7. 1982, σ. 1.  (4) ΕΕ αριθ. L 169 της 28. 6. 1983, σ. 14.   ΠΑΡΑΡΤΗΜΑ  Ποσότητες που αναφέρονται στο άρθρο 1  (σε τόνους)  1.2.3.4 //   //   //   //   // Είδη   // Ζώνη NAFO  // Ποσοστώσεις  ΕΟΚ   // Κατανομή   //   //   //   //   // Γάδος  // 2 GH  // 6 500  // Γερμανία 6 000   //   //   //   // Γαλλία 200   //   //   //   // Ηνωμένο Βασίλειο 300   //   // 2 J 3 KL  // 9 500  // Γερμανία 7 125   //   //   //   // Γαλλία 1 545   //   //   //   // Ηνωμένο Βασίλειο 830   // Καλαμαράκια (Illex)  // 3 + 4  // 7 000  // Γερμανία 2 600   //   //   //   // Ιταλία 2 000   //   //   //   // Γαλλία 2 400   //   //   //   //